作者:王邁
標題:賀新郎
內容:憶昔同時召。正青山、親提玉尺，量材廊廟。當日班行比元祐，北玉西珠照耀。一轉首、宮商移調。君自烏臺登騎省，覺精神、風采增清峭。數賢者，一不肖。酒酣耳熱惟長嘯。便翩翩、輟班荷橐，一麾閩嶠。堪笑狂生無用處，垂老雲耕月釣。這富貴、非由人要。疇昔評君如玉雪，好け然、琴鶴風塵表。清獻後，又有趙。